दोनों दिल्ली की, सोशल मीडिया पर इंटरव्यू देखकर हुई फैन; 8वीं-9वीं की छात्रा
Lawrence Bishnoi Bathinda Jail; Minor Girls Delhi Impress | Influence Gangsters On Minor Youth  पंजाब की जेल में बंद गैंगस्टर लॉरेंस बिश्नोई का इंटरव्यू सुन दिल्ली की दो लड़कियां उसकी फैन हो गई।
पंजाबी सिंगर सिद्धू मूसेवाला के मर्डर के मुख्य आरोपी गैंगस्टर लॉरेंस से मिलने के लिए दो नाबालिग बहनें गुरुवार को बठिंडा जेल पहुंच गईं। यह दोनों लड़कियां दिल्ली की रहने वाली हैं। दोनों ने सोशल मीडिया पर लॉरेंस का इंटरव्यू सुना और उसके बाद उसकी फैन हो गईं। दोनों परिवार से झूठ बोलकर लॉरेंस से मिलने गुरुवार को बठिंडा जेल पहुंच गई। फिलहाल पुलिस ने दोनों को हिरासत में लेकर सखी केंद्र भेज दिया। दोनों के परिवार को सूचना दे दी गई है।
लॉरेंस से मिलने पहुंची दोनों बहनों से एक 8 तो दूसरी 9वीं की स्टूडेंट है। पुलिस ने जब उनके मोबाइल फोन को चेक किया तो उसमें लॉरेंस की कई फोटो मिली। पूछताछ में दोनों ने बताया कि सोशल मीडिया पर लारेंस का इंटरव्यू देखकर उनके मन में उससे मिलने का क्रेज पैदा हो गया। दोनों ने कहा कि लॉरेंस उन्हें किसी हीरो जैसा नजर आया।
दिल्ली की इन नाबालिग लड़कियों ने पुलिस को बताया कि दो दिन पहले उन्होंने सोशल मीडिया पर लॉरेंस का इंटरव्यू देखा। इसके बाद वे खुद को लॉरेंस से मिलने के लिए रोक नहीं पाईं। दोनों अपने परिवार से झूठ बोलकर घर से निकलीं। परिवार से दोनों ने कहा कि वे गोल्डन टैंपल में माथा टेकने अमृतसर जा रही हैं। उसके बाद दोनों अमृतसर की जगह बठिंडा जेल के बाहर पहुंच गई।
चकरा गए पुलिस अफसर
दोनों लड़कियों ने बठिंडा जेल पहुंच कर लॉरेंस से मिलने की बात कही। पुलिस उनकी बात सुन कर चौंक गई। लॉरेंस को यहां हाई सिक्योरिटी सेल में रखा गया है और इस प्रकार से कोई उससे नहीं मिल सकता। लॉरेंस से मिलने की बात सुनने के बाद पुलिस ने हिरासत में ले लिया गया। दोनों से पूछताछ हुई तो पता चला कि वे उसकी फैन हैं और इंटरव्यू सुनने के बाद वे मिलने पहुंच गई। नाबालिग होने के चलते पुलिस ने दोनों को सखी केंद्र भेज दिया है।
परिवारों को किया गया सूचित
पुलिस ने दोनों युवतियों के परिवार को इसकी सूचना दे दी है। दोनों परिवार जल्द बठिंडा पहुंच जाएंगे। लेकिन उन्हें अभी बच्चियों की कस्टडी नहीं मिलेगी। पहले दोनों की काउंसलिंग की जाएगी। जिसके बाद ही दोनों को परिवार के सुपुर्द किया जाएगा।
मोबाइल में मिली लॉरेंस की फोटो
बठिंडा जेल के बाद पहुंची दोनों लड़कियों में से एक नवमीं और एक आठवीं में पढ़ती है। पूछताछ में उन्होंने बताया कि सोशल मीडिया पर लारेंस बिश्नोई का इंटरव्यू देख कर उससे मिलने का क्रेज पैदा हो गया। लॉरेंस उन्हें किसी हीरो जैसा दिखा। दोनों लड़कियों के फोन की जांच की गई तो उसमें लॉरेंस की कई तस्वीरें मिली हैं।